
· Nasiebou: Definisie
· Verskillende maniere om nasiebou in verskillende kontekste te bevorder: gemeenskap, skool en huis
· Bydraes van mans en vroue tot nasiebou: individue en groepe

Graad 8 GRONDWETLIKE REGTE EN VERANTWOORDELIKHEDE 

· Nasiebou: Definisie
· Verskillende maniere om nasiebou in verskillende kontekste te bevorder: gemeenskap, skool en huis
· Bydraes van mans en vroue tot nasiebou: individue en groepe 
(Les 1)


INLEIDENDE AANTEKENINGE:
Die Les 1 - PowerPoint-dokument  bevat gedetailleerde aantekeninge vir elke skyfie wat jou (die onderwyser) deur die aktiwiteit sal lei. 
Gebruik die LESVOORBEREIDING hieronder om met jou tydsraamwerk te help. 
Die volgende aantekeninge is 'n opsomming van die EEN LES:
· Hierdie les is ook opgestel om baie geleenthede vir leerderinteraksie tydens die les te skep. Leerders kan die Werkkaart voltooi terwyl hulle deur die PowerPoint werk.
· Die Les 1 - Werkkaart dien as 'n informele assessering om te bepaal of 'n leerder die konsepte wat in die les behandel word, verstaan.
· Voordat jy hierdie module onderrig, neem tyd om deur die Les 1 - PowerPoint-aanbieding, Werkkaart, Werkkaart Memo en die Inhoudsopsomming te gaan - om jouself deeglik voor te berei om die les te onderrig. 

Maak as opvoeder seker: 

· Leerders moet weet dat 'n klaskamer 'n VEILIGE PLEK is, en almal moet respek toon vir allerhande verskille.
· Jy kan leerders aanmoedig om 'n joernaal te hou om alle vrae neer te skryf wat hulle ongemaklik in die klas vra.
· Konsepte moet gebruik word om jou onderrig te konsolideer en jy moet altyd die leerders se begrip van die konsepte monitor. 
· Bestuur diversiteit op 'n sensitiewe manier om leer- en onderrighindernisse te akkommodeer:
· Verskillende ouderdomsgroepe en ervarings
· Taal (om alle taalvlakke van leerders te akkommodeer is nie moontlik nie, die taalvaardigheidsvlakke van leerders is te divers, maar jy moet poog om so te fasiliteer dat betekenisvolle leer wel plaasvind.)


LES 1: 
Voorbereiding (voor die les):
· [bookmark: _heading=h.1fob9te]Herinner leerders om hul notaboeke beskikbaar te hê om aantekeninge te maak waar 
relevant.
· Verdeel leerders in DRIE groepe vir hierdie les. Dit is vir algemene besprekings en 
groepaktiwiteite.
· Druk kopieë van Les 1 – Werkkaart vir hierdie les. Deel die Werkkaart aan die begin van die 
les uit.
· Onderwyser kan die  Les 1 – PowerPoint en Les 1 - Werkkaart 
met leerders deel om self deur te werk as leerders aanlyn is.
· Lees deur Les 1 - Werkkaart MEMO vir moontlike antwoorde op Aktiwiteit 2, 3, 4 en 5 
· [bookmark: _heading=h.30j0zll]Moenie Inhoudsopsomming tot aan die einde van die les uitdeel nie. 


Lestyd: 
1. INLEIDING (10 min) 								(Skyfies 1 - 3)
            Maak seker dat klas in DRIE groepe verdeel is VOORDAT jy met die les begin.

· Skyfie 1: 
Welkom Graad 8's. Vandag gaan ons na die onderwerp van nasiebou kyk. Behalwe om te kyk na wat dit beteken, sal ons ook verskillende maniere ondersoek waarop ons nasiebou (in verskillende kontekste) en die bydraes van verskeie individue en groepe tot nasiebou in ons land kan bevorder. 


· Skyfie 2: 
Het jy al ooit die frase 'om iemand op te bou' gehoor? Dit beteken om 'n persoon aan te moedig en aan hul sterkpunte, hul goeie eienskappe en hul prestasies te herinner. Ons almal waardeer dit wanneer ander dit vir ons doen – veral in uitdagende tye. 

Dit is ook goed vir ons om onsself te herinner aan hoekom ons vir Suid-Afrika lief is. 

Kom ons kyk na Aktiwiteit 1  (Les 1 – Werkkaart). 
Die webwerf 'Good Things Guy' het vir Suid-Afrikaners gevra: ‘Wat maak jou lief vir Suid-Afrika?’.  Baie mense het geantwoord, ons het net drie sulke antwoorde ingesluit. Vir Aktiwiteit 1, skryf wat JOU vir Suid-Afrika liefmaak. 

(Gee leerders 'n paar minute voordat hulle hul antwoorde met die klas deel.)


· Skyfie 3: 
(Vind uit wat leerders van nasiebou weet sodat jy hierop kan voortbou ...)

Wanneer baie van ons die term  'nasiebou' hoor, kom verskillende dinge by ons op. 
Laat ons dus begin deur die term 'nasiebou' te definieer. 


· Weet jy wat "nasiebou" is?
· Kan jy "nasiebou" definieer?
· Waarom word ons die "Reënboognasie" genoem?
· Waarom is Nelson Mandela so belangrik in die geskiedenis van Suid-Afrika? Hoe het hy tot nasiebou bygedra? Hoe dra hy steeds tot nasiebou by? 
    

                (Na die vinnige klasbespreking moet leerders Aktiwiteit 2 (Les 1 – Werkkaart) voltooi. 
                Antwoorde is in Les 1 – Werkkaart MEMO.

               Volg op deur die klas te vra wat hulle onder die terme Ubuntu en Diversiteit verstaan.)
Diversiteit - Die wye verskeidenheid gedeelde en verskillende persoonlike- en groep eienskappe onder mense. Die konsep van diversiteit omvat aanvaarding en respek. Dit beteken om te verstaan dat elke individu uniek is en om ons individuele verskille te erken.
(Die term diversiteit sal in die volgende fase van die les ter sprake kom)

Ubuntu – is 'n woord wat jy in Suid-Afrika sal hoor – dit beskryf die idee dat "Ek is omdat jy is". Dit is 'n gevoel van gemeenskap en vertroue in mekaar – dit beskryf ons deernis en menslikheid.



2. ONDERRIG (5 min)                                                                                                      	(Skyfie 4)
       
Hoe kan ons te werk gaan om nasiebou te bevorder? Enige idees?

(Neem 'n paar klasvoorstelle om leerders aan moontlike maniere te laat dink voordat jy die volgende deel)

Maniere om nasiebou te bevorder: 

Eerstens moet ons onthou dat 'n nasie uit baie verskillende mense bestaan. Ons kom almal 
uit verskillende agtergronde en het verskillende kulture, tradisies, godsdienste en 
geloofstelsels. Dit moet ons egter nie verdeel nie; ons moet eerder ons diversiteit vier. Om 
op diversiteit te fokus en nie op die dinge wat verdeeldheid skep nie, stel ons in staat om 
trots te wees op wie ons is en diegene rondom ons wat anders as ons is te aanvaar. 

· Nasiebou is belangrik om ‘n gevoel van om iewers te behoort, en daarmee saam aanspreeklikheid en verantwoordelike gedrag, te ontwikkel.
· Nasiebou behels enige aksie wat Suid-Afrikaners bymekaarbring en ons verenig.
· Nasiebou behels die skep van 'n Suid-Afrika vir almal.
· Om ander met respek en waardigheid te behandel en gelykheid vir almal te verseker. 
· Nasiebou is in ons Grondwet en die Handves van Regte ingebou. Wanneer die wet (ons Grondwet) en ons menseregte (Handves van Regte) gerespekteer, beskerm en vervul word (selfs in klein individuele handelinge), is dit deel van nasiebou.


· Skyfie 4: 
Noudat ons gesien het dat die aard van ons kosmopolitiese samelewing en ons wette nasiebou moontlik maak ... kom ons probeer kyk hoe ONS moontlik nasiebou kan beïnvloed. Maar om dit te verstaan, moet ons kortliks kyk na hoe invloed werk (dit kan die konteks van nasiebou genoem word).

· Ons is almal deel van een of ander soort familiestelsel en daardie familiestelsel bestaan uit onmiddellike familie en uitgebreide familie. 
· Die uitgebreide familie verbind ons met 'n ander gemeenskap van mense. ‘n Versameling van gemeenskappe vorm ons nasie. 
· Ons kan nasiebou op al hierdie vlakke bevorder – in ons gesinne (HUISE), in ons SKOLE en in die gemeenskap as ‘n geheel. 


Watter vaardighede is nodig om die nasie te bou?

· Opvoeding - Om jongmense oor nasiebou te leer, is nie genoeg nie. Om oor nasiebou te leer, verg toegewyde leertyd (begrip van die konsep) asook om die werk fisies te doen (dit uit te leef) en oor nasiebou te reflekteer. 
Ons benodig ook die ontwikkeling vaardighede soos kritiese denke en kommunikasie, sowel as die kennis van ons geskiedenis, diversiteit en bemagtiging.
· Inspirasie – Na eeue, dekades of jare van onderdrukking, vervreemding en skeiding regdeur die samelewing, is dit noodsaaklik om mense tot aksie te inspireer. Om stories van ongelooflike Suid-Afrikaners in ons land se geskiedenis te deel en die rol van diverse gemeenskappe te erken, kan ons almal tot aksie motiveer. 



3. BESPREKING EN GROEPAKTIWITEIT (15 min)                                               	(Skyfies 5 - 12)

· Skyfie 5:
Kom ons kyk nou kortliks na 'n platform waar mense voorbeelde van dade van nasiebou kan plaas / deel.  

Het iemand die storie agter die #I'm Staying Facebook-blad, webwerf en beweging gehoor?
(Neem 'n paar antwoorde om te sien wat leerders weet)

#ImStaying is 'n geregistreerde maatskappy sonder winsbejag (ImStaying NPC) en hulle is toegewyd aan vroue en mans van alle rasse, kulture, godsdienste en geloofoortuigings wat kies om Suid-Afrika te laat groei en te verbeter. 

Kom ons lees 'n paar dinge wat #ImStaying oor hul doel op hul webwerf sê: 
· Ons fokus op die mense, skoonheid en positiwiteit in Suid-Afrika en al die goeie “vibes”.
· Ons is toegewyd aan almal wat kies om as een te werk, om hierdie pragtige land te laat groei!
· Hierdie groep is vir ALLE mense wat bereid is om 'n positiewe verskil te maak!
· Ons streef daarna om ons doelwitte te bereik deur sosiale samehorigheid, goeie nuus te deel, samewerking en om ons gemeenskap te ondersteun waar ons kan. Nie deur te baklei, of te skree, of te brand of te breek nie. Nie deur te dreig of kwaad te word vir dinge buite ons beheer nie.
· Suid-Afrikaners is veerkragtige en omgee-mense, ons kan Suid-Afrika ten goede verander deur as een te verenig en te kies om die verandering te wees.



· Skyfies 6-11:
(Wys kortliks skyfies 6 tot 11 wat uittreksels gee van inspirerende dinge wat mense doen wat nasiebou-aktiwiteite is.)

· Skyfie 12: 
(Maak seker dat klas in DRIE groepe verdeel word vir hierdie aktiwiteit. Ken nou aan elke groep 'n nommer toe – d.w.s. Groep 1, Groep 2 of Groep 3)

Voltooi Aktiwiteit 3 in julle groepe op Les 1 - Werkkaart.

Nadat jy gehoor het van die # I'mStaying-beweging, hou 'n dinkskrum oor hoe jy nasiebou in jou 
HUIS, SKOOL en GEMEENSKAP kan bevorder.

Elke groep kry 'n reeks vrae met 'n bepaalde konteks om te bespreek.
Werk deur hierdie vrae en wees bereid om julle antwoorde met die klas te deel.   

(Elke groep sal EEN voorstel vir elk van die volgende areas kry: huis, skool, gemeenskap, en verduidelik hoe daardie aktiwiteit of aksie nasiebou sal bevorder.)

Verwys na Les 1 – Werkkaart MEMO (Aktiwiteit 3) vir voorbeelde van antwoorde vir elke kategorie - HUIS, SKOOL en GEMEENSKAP
 

4. GROEPAKTIWITEIT (5 min)                                                       	                     (Skyfie 13)

· Skyfie 13:
Kom  ons kyk vervolgens spesifiek na INSPIRASIE – 'n belangrike manier om ons nasiebou aan te moedig: 

· Suid-Afrika het 'n aantal rolmodelle en voorbeelde van nasiebouers. Mense wat beduidende bydraes tot nasiebou gelewer het en steeds maak. 
· Daar is individue – mans en vroue, JONK EN OUD, wat wonderlike eienskappe en waardes besit wat vrede, versoening en demokrasie bevorder en ons diversiteit omhels. Hulle veg vir geregtigheid, hulle hef ons gemeenskappe op en inspireer ons om te verander. Hulle gee ons hoop en 'n gevoel van trotsheid in ons land. 
· Baie individue word deel van groepe wat hardwerkend en vasbeslote is om 'n verskil te maak. Hierdie groepe sluit in: noodlenigingsgroepe, NRO's, ambassadeurs, voorspraakgroepe en ontwikkelingsorganisasies wat op baie maniere tot nasiebou bydra. 
· 'n Spesiale opmerking oor vroue: Histories het vroue nie dieselfde regte en verantwoordelikhede in ons land en in die wêreld gehad nie. Vandag werk vroue egter net so hard, hulle vul posisies in die parlement, begin en bestuur baie suksesvolle besighede, hulle lewer positiewe bydraes tot hul gesinne, gemeenskappe en die ekonomie – hulle bevorder vrede, skep bewustheid en veg vir regte en waardigheid van die burgers van Suid-Afrika. Hulle is nasiebouers en rolmodelle in eie reg. 
· Jy kan ook 'n nasiebouer wees! 

Bespreek in julle groepe die name van inspirerende Suid-Afrikaners in Aktiwiteit 4 (Les 1 – Werkkaart). Hoeveel van hulle ken julle? 

Sien Les 1 – Werkkaart MEMO vir antwoorde. 

Sodra jy deur die lys gegaan het, bespreek en skryf dan die name neer van TWEE ander inspirerende individue of groepe wat tot nasiebou in SA bygedra het.
 
Deel Inhoudsopsomming uit.



5. INDIVIDUELE AKTIWITEIT (3 min) 					(Skyfie 14)

· Skyfie 14: 
Die volgende vrae sal jou help om vir jou eksamens aan die einde van die jaar voor te berei. Beantwoord hierdie vrae in Aktiwiteit 5 (Les 1 – Werkkaart) deur na jou notas te verwys, jou Inhoudopsomming te gebruik en toe te pas wat ons vandag bespreek het. Voltooi vir huiswerk indien dit nie in die klas voltooi word nie. 

Sien Les 1 – Werkkaart MEMO vir antwoorde. 



6. REFLEKSIE (2 min)                                                                                      	(Skyfie 15)

· Skyfie 15:
Ons het in hierdie les baie inligting behandel. Soos ons klaarmaak, voltooi Aktiwiteit 6 (Les 1 – Werkkaart). Vul jou eie #I'mStaying-storie in... herinner jouself waarom jy vir Suid-Afrika en sy mense lief is.


Dink daarna aan die volgende: 
· EEN manier waarop ek hierdie week nasiebou in my huis sal bevorder
· EEN manier waarop ek hierdie maand nasiebou in my gemeenskap sal bevorder
· My EEN manier waarop ek hierdie jaar nasiebou in my skool sal bevorder:

